Radovan Kragulj
Radovan Kragulj (rođen u Velikom Palančištu kod Prijedora 1935. godine) bio je bosanskohercegovački grafičar. Završio je Akademiju likovnih umjetnosti u Beogradu (1953-60) i Central School of Art and Crafts u Londonu (1962-63). Predavao je grafiku na Cambridge School of Arts and Technology, na Manchester College of Art and Design i na London College of Printing. Uz grafiku, bavi se i instalacijama, objektima i ambijentalnom umjetnošću. Kragulj je od 1970-ih istraživao odnos životinja i ljudi i ta tema dominira u brojnim njegovim radovima. Prve samostalne izložbe imao je u Londonu, a od tada je izlagao na brojnim samostalnim i grupnim izložbama u Evropi. Njegovi radovi nalaze se u brojnim privatnim i javnim kolekcijama i muzejima, među kojima su i MoMA u Njujorku, British Museum u Londonu kao i londonski muzej Viktorije i Alberta. Početkom 1970-ih prvi put je posjetio Vels, i ubrzo zatim tamo je kupio farmu i tu se nastanio. Od tada je živio i radio na relaciji Vels - Pariz - London. Umro je u Parizu 28. 7. 2022.